టిసిఎస్‌ ఎండి సిఇఒ నటరాజన్‌ చంద్రశేఖరన్‌కు కొత్త బాధ్యతలు సవాళ్లతో కూడుకున్నవే.
సవాళ్లపై సవారీ
న్యూఢిల్లీ, జనవరి 13: టాటాసన్స్‌ ఛైర్మన్‌గా బాధ్యతలు స్వీకరించబోతున్న టిసిఎస్‌ ఎండి సిఇఒ నటరాజన్‌ చంద్రశేఖరన్‌కు కొత్త బాధ్యతలు సవాళ్లతో కూడుకున్నవే. టాటాగ్రూప్‌ యాజమాన్యానికి అత్యంతప్రీతిపాత్రుడిగా కొనసాగిన చంద్రశేఖరన్‌ టిసిఎస్‌ను అంత ర్జాతీయ స్థాయిలోఅగ్రగామిగా నిలబెట్టడం, గ్రూప్‌ రాబడుల్లో అత్యధికంగా టిసిఎస్‌ నుంచే రావడం వంటివి చంద్రశేఖరన్‌ను టాటాసన్స్‌ ఛైర్మన్‌గా నియమించేందుకు దోహ దం చేసాయి. అంతేకాకుండా టిసిఎస్‌ సిఇఒగానే కాకుండా వ్యక్తిగతంగా చంద్ర ఎల్ల వేళలా యాజమాన్య సంక్షేమానికి అగ్రతాంబూలం ఇస్తారు.
అందువల్లనే బిజినెస్‌ వృద్ధి లో ఆయనకు తిరుగులేకుండా పోయిందని కార్పొరేట్‌ రంగ నిపుణుల వాదన. టిసిఎస్‌ ఛైర్మన్‌గా ప్రస్తుతం కొనసాగుతున్న ఇషాత్‌ హుస్సేన్‌ మాట్లాడుతూ టాటాసన్స్‌ సింగిల్‌ పాయింట్‌ అజెండాతోనే ఛైర్మన్‌గా చంద్రను నియమించాలన్న నిర్ణయానికి వచ్చిందని వివరించారు. ఆయన అభ్యర్ధిత్వాన్ని తాను సంపూర్ణంగా సమర్ధిస్తాననిఅన్నారు. కొత్త బాధ్యతలు ఫిబ్రవరి 21వ తేదీనుంచి స్వీకరిస్తారు.
టాటాసన్స్‌బోర్డు చంద్ర పదవీ కాలాన్ని తదనంతరం నిర్ణయిస్తుందని అధికార ప్రతినిధి దేబశష్‌రా§్‌ు వెల్లడించారు. టాటాసన్స్‌ బోర్డులో ఉద్వాసనకు గురైన మిస్త్రీ ఒక డైరెక్టర్‌గా ఉన్నప్పటికీ ఆయన బోర్డు సమావేశానికి గైర్హాజరయ్యారు. చంద్రశేఖరన్‌ స్థానంలో ముఖ్య ఆర్ధికసేవల అధికారి రాజేష్‌ గోపీనాథన్‌ను నియమించింది. టిసిఎస్‌ త్రైమాసిక ఫలితాలు వెలువడిన వెంటనే చంద్రశేఖరన్‌ నియామకానికి సంబంధించిన ప్రకటన వచ్చింది. 1987నుంచి గ్రూప్‌లో పనిచేస్తున్న చంద్రశేఖరన్‌ కీలకమైన, సాప్ట్‌వేర్‌ దిగ్గజంగా తీర్చిదిద్దేందుకు విశేష కృషిచేసారు. ఇక కొత్త ఛైర్మన్‌గా టాటా గ్రూప్‌ కంపెనీల పటిష్ట బాధ్యతలు కూడా ఆయనపై పడ్డాయి.జాగ్వార్‌ ల్యాండ్‌రోవర్‌, టాటానానో ప్రాజెక్టు, టాటాడొకొమో వివా దం వంటివి కీలకంగా కనిపిస్తున్నాయి. అన్నింటికంటే ముందు రతన్‌ టాటా, సైరస్‌ మిస్త్రీల మధ్య నెలకొన్న అగాధాన్ని పూడ్చాల్సి ఉంది.
ప్రస్తుతం న్యాయపరమైన పోరు లో కొనసాగుతున్న టాటాసన్స్‌, ట్రస్టులు, మిస్త్రీల మధ్య ఇంచుమించు 140కిపైగా కేసులు న్యాయస్థానాల్లో ఉన్నాయని అధికారికంగానే ప్రకటించుకున్నాయి. ఇప్పటివరకూ 10 బిలియన్‌ డాలర్ల రాబడులున్న టిసిఎస్‌కు మాత్రమే పాతినిధ్యం వహించిన చంద్ర ఇకపై 103 బిలియన్‌ డాలర్ల విలువైన టాటాగ్రూప్‌ కంపెనీల ప్రమోటింగ్‌ సంస్థ టాటాసన్స్‌కు ప్రాతినిధ్యం వహిస్తారు. అంతేకాకుండా ప్రమోటర్‌ కంపెనీలో 65శాతం వరకూ టాటాట్రస్టు, సర్‌దొరాబ్జిట్రస్టులకే వాటాలున్నాయి. వీటితో గ్రూప్‌పై ఆధితపత్యం ఎక్కువగా రతన్‌ టాటాకే ఉంటుంది. రతన్‌టాటాకు అనుగుణంగా విధేయుడిగా కార్పొ రేట్‌ రంగం భావిస్తున్న చంద్రశేఖరన్‌ బాధ్యతలు స్వీకరించిన వెంటనేముందు న్యాయ పోరాటాలు, రతన్‌, సైరస్‌మిస్త్రీ, మరోపక్క క్రిమినల్‌ పరువునష్టం దావాను సైతం దాఖలుచేసిన బాంబేడైయింగ్‌ చైర్మన్‌ నుస్లీవాడియా వివాదం పరిష్కారం వంటివి అత్యంత కీలకమని భావించవచ్చు.
దేశం లోని కార్పొరేట్‌ దిగ్గజాలు అనేకమంది టాటాసన్స్‌ ఛైర్మన్‌గా చంద్రశేఖ రన్‌ నియామకాన్ని స్వాగతించారు. ఇక మిస్త్రీ ఇటీవల ప్రకటించిన అంశాలకు సైతం ప్రాధాన్యత నివ్వాల్సిందే. తన ఉద్వాసన తర్వాత మిస్త్రీ డైరెక్టర్లకు ఇచ్చిన ఇమెయిల్స్‌లో కీలకమైనది లాభదాయకత లేని ఐదు బిజినెస్‌లను కొనసాగించడం వల్ల 17బిలియన్‌డాలర్ల వరకూ నష్టం చవిచూడాల్సి వస్తుందని, వీటిని కోల్పోవాల్సి వస్తుందని వెల్లడిం చారు. ఇండియన్‌ హోటల్స్‌, టాటామోటార్స్‌, టాటాస్టీల్‌ యూరోపియన్‌ బిజినెస్‌, గ్రూప్‌ విద్యుత్‌, టెలికమ్యూనికేషన్స్‌ విభాగాల్లో ఈ నష్టాలు ఎక్కువ ఉన్నాయని ఇదంతా అవాంఛిత నిర్ణయాల వల్లనేనని రతన్‌ టాటాను పరోక్షంగావిమర్శిస్తూ వచ్చారు. మొట్టమొదటి ప్రధాన బాధ్యత అన్ని వివాదాలను సద్దుమణిగేలాచేయడం కొత్త ఛైర్మన్‌పై ఉంది. అలాగే టాటాగ్రూప్‌ కంపెనీలకు కొన్ని భారీ పెట్టుబడులు అవసరం అవుతాయి.
ప్రస్తుత వివాదాలతో కొందరు విదేశీ ఇన్వెస్టర్లు, ఇన్వెస్ట్‌మెంట్‌ బ్యాంకర్ల లో సైతం సందేహాలు ముప్పిరిగొంటున్నాయి. వీటన్నింటిని నివృత్తిచేసి వెనువెంటనే టాటాగ్రూప్‌ను దూసుకెళ్లేలాచేయాల్సిన బాధ్యత చంద్రదేనని చెప్పాలి. ఇక కంపెనీల్లో ఇప్పటికే భారీ ఎత్తున ఉన్న పెట్టుబడులను పరిరక్షించాల్సిన అవసరం ఉంది. టాటాగ్రూప్‌ నైతిక నియమావళి అమలుకార్యాచరణ మరింత కీలకమౌతుందనే చెప్పాలి.